**Пријавите ваше дете за вртић без одласка на шалтер помоћу електронске услуге еВртић**

Иако је услед проглашења ванредног стања због избијања епидемије вируса COVID 19 обустављен рад предшколских установа у Србији, Влада Републике Србије је посредством свог интернет портала **еУправа** и услуге **еВртић** омогућила грађанима електронски упис деце у предшколске установе.

Услуга **еВртић** омогућава електронску пријаву за упис деце у предшколске установе. Уместо одласка на шалтере, пријаву можете обавити из свог дома на [порталу **еУправа**](https://euprava.gov.rs/vrtic) **(https://euprava.gov.rs/vrtic)** , где можете да пронађете све потребне информације о упису деце у предшколске установе.

[Електронско подношење пријаве](https://euprava.gov.rs/vrtic) вршите попуњавањем електронског обрасца на порталу еУправа (<https://euprava.gov.rs/vrtic>) , при чему прилагање извода из матичне књиге рођених, уверења о пребивалишту и уверења о запослењу није потребно, јер службеници по службеној дужности прибављају неопходне податке.

Градови и општине ову услугу активирају у периоду када је на њиховој територији актуелан упис у предшколске установе . На овој адреси <https://euprava.gov.rs/%C5%BEivotna-oblast/16/%C5%BEivotna-situacija/32> можете проверити да ли Ваш град/општина у овом тренутку нуди ову електронску услугу како бисте поднели пријаву.

Да бисте користили ову електронску услугу неопходно је да на порталу **еУправа** креирате свој кориснички налог. Све потребне информације о томе можете да пронађете на <https://registracija.eid.gov.rs/kreiranje-naloga>